 Ọla Eyitayọ, ỌyọInu idaamu ni idile ỌjọgbọnIsaac Adewọle, to jẹ minisita fọrọ eto ilera lorilẹ-ede Naijiria to ṣẹṣẹ gbeipo silẹ wa titi di asiko ti a ṣakojọpọ iroyin yi tan lori bawọn agbebọn kan ṣeji ọmọ ẹ, Dayọ Adewọle gbe nirọlẹ ana Tuside. Gẹgẹ bi a ṣe gbọ, agbegbe kanti wọn n pe ni Iroko, nitosi Fiditi to wa nijọba ibilẹ Afijio, ipinlẹ Ọyọ niwọn ti ji Dayọ gbe lasiko to n lọ sinu oko ẹ. Alukoro ilẹ-iṣẹ ọlọpaa ipinlẹỌyọ, Ọgbẹni Olugbenga Fadeyi lo fidi iroyin na mulẹ laarọ oni fawọn oniroyin,to si ni igbesẹ ti n lọ lori bi wọn yoo ṣe ri Dayọ gba lọwọ awọn agbebọn naa.A gbọ pe ni nnkan bi aago mẹfaaabọ irọle ana tii ṣe Tuside ni wọn lawọn agbebọn mẹrin naa tọpinpin Dayọ deagbegbe Iroko naa, ti wọn si gbe e lọ. Awọn ti wọn niṣẹlẹ naa ṣoju ni wọn tawọnọlọpaa Mọniya lolobo, ti wọn si ti gba tọ wọn loju ẹsẹ.Olugbenga sọ pe awọn ti ko awọnọlọpaa kogberegbe sita lọpọ yanturu lati rii pe wọn ri awọn agbebọn naa mu, atipe awọn ti ri mọto ti wọn fi ji Dayọ gbe, tawọn si ti gbe e kuro nibi ti wọn tirii.Nnkan to n ṣe awọn eeyan nikayeefi ni pe asiko ti Ọjọgbọn Adewọle ko si nile ni wọn ji Dayọ, ọmọ rẹ gbe,ti wọn si ni wọn ti fọrọ naa to o leti, ati pe lẹsẹkẹsẹ lo ti lọọ wọ ọkọofurufu lati maa pada bọ ni Naijiria.Bẹẹ lo jẹ ko di mimọ pe awọn agbebọn naa ko tii peẹnikẹni yala lati beere owo ni, tabi sọ pato nnkan ti wọn n fẹ. 